**«ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ»**

**КОММЕРЦИЯЛЫҚ ЕМЕС АКЦИОНЕРЛІК ҚОҒАМ**

**ЖОО-ға дейінгі білім беру факультеті**

**ЖОО-ға дейінгі дайындық кафедрасы**

 **ҚОРЫТЫНДЫ ЕМТИХАН БАҒДАРЛАМАСЫ**

GCh 1101 «Оқу сауаттылығы»

 Семестр – 1

Кредит саны – 6

Сағат саны – 4

 Алматы, 2023

Қорытынды емтихан бағдарламасын құрастырған – аға оқытушы М.Ш.Тойганбекова Эксперименттік білім беру бағдарламасының негізінде жасалынды

 Жоғары оқу орнына дейінгі дайындық кафедрасының мәжілісінде қаралып ұсынылды.

«04» 10. 2023 ж. №1 Хаттама

Кафедра меңгерушісі, з.ғ.к., доцент \_\_\_\_\_\_\_\_\_\_\_\_\_\_\_\_ Сартаев С.А.

**КІРІСПЕ**

 «Оқу сауаттылығы» оқу курсы барысында тыңдаушыларының қазақ тіліне қызығушылығы мен қажеттілігін қалыптастырып және дамытады. Күнделікті тұрмыста, қоғамдық ортада жиі қолданылатын сөздерді, қазақ тіліне тән дыбыстарды ,сөз тіркестерін, диалогтарды, мақал-мәтелдерді, терминдерді үйретіп, тыңдаушылардың қазақ тілі грамматикасы, лексикасы бойынша білім, білік дағдыларын жетілдірумен қатар, олардың мамандыққа қатысты қазақша түпнұсқа материалдарды оқып түсінуге, оқығанын мазмұндауға ынтасы мен ұмтылысын қалыптастыру арқылы өз бетінше ізденуіне бағыт беру жүзеге асырылады. Сонымен бірге әр тыңдаушы өзіндік жеке білім дамыту жобасы бойынша ізденуі қарастырылады .

 «Оқу сауаттылығы» курсын оқытудың міндеттері:

 -тыңдаушылардың сөздік қорды молайту, қазақша жазу сауаттылығын арттыру; іскери дағдыларын қалыптастыру және дамыту; қазақша кәсіби лексиканы игеру; мамандығы аясында қазақша оқығанын толық әрі дұрыс түсіну; қазақша ойын жеткізе білу; қазақ тілінде іскери қарым-қатынас орната және дамыта білу;қазақша келіссөздер жүргізе білу.

**ҚОРЫТЫНДЫ ЕМТИХАНДЫ ӨТКІЗУ ЕРЕЖЕЛЕРІ**

Ауызша емтихан: дәстүрлі-сұрақтарға жауаптар

Емтихан форматы-синхронды.

Ауызша емтихан өткізіледі: офлайн (бетке-бет жүздесу)

Емтиханның өткізілуін бақылау: оқытушы және емтихандық комиссия.

Ұзақтығы:

Дайындық уақыты – 20 минут.

Жауап беру уақыты - 15 минут.

Тыңдаушылар

1. Емтихан басталар алдында келесілерді орындауы керек:
* өзімен бірге алып кіретін жеке басын куәландыратын құжатты дайындап қоюы қажет;
* байланыс телефонын өшіруі және емтиханға кіргенде комиссияға өткізуі керек;
* емтихан тапсыруға кіргеннен кейін емтихан сұрақтарына толықтай жауап беріп болмайынша аудиториядан шығып кетуге рұқсат етілмейтіндіктен барлық қажеттіктерін (су алып кіру, дәрі ішу, т.с.с.) орындауы керек;
1. Емтихан басталған кезде комиссия шақырған тыңдаушы өзінің жеке куәлігін көрсетеді.
2. Тыңдаушылар емтихан билетін таңдау арқылы алады. Емтихан сұрақтары (билеттер) қағаз нұсқасында даярланады. Тыңдаушыларға емтихан сұрақтарына дайындалу үшін қажет болса таза ақ парақтар беріледі, яғни өзімен берге парақтар, қағаздар алып кіруге болмайды. Емтихан сұрақтарына дайындалуға 20 минут беріледі.
3. Емтихан сұрақтарына дайындалуда шпаргалка, қандай-да болмасын байланыс құралдарын, т.с.с. көмекші құралдарды пайдалануға, басқа тұлғамен байланыс жасауға (сөйлесуге, сұрауға) тиым салынады. Емтихан қабылдаушыға бір ғана жағдайда жүгінуге болады: емтихан сұрағы түсініксіз болса, соны нақтылау үшін, грамматикалық қателіктер орын алса.
4. Емтихан өткізілуі барысында аудиториядан шығып кетуге болмайды.
5. Емтихан сұрақтарына жауап беру үшін әрбір тыңдаушыға 15 минут уақыт беріледі. Жауап емтихан билетінде көрсетілген сұраққа қатысты болуы керек.
6. Жауап беріп болған соң тыңдаушы емтихан залынан шығады. Емтихан нәтижесі шығарылып, оны тыңдаушыларға естірту үшін емтихан залына шақырғанға дейін олардың емтихан залына кіріп-шығуына рұқсат етілмейді.
7. Жауапты бағалау критерийлері:
* жауаптың анықтығы, нақтылығы;
* жауаптың түсінікті қарапайым тілмен баяндалуы;
* жауаптың толықтығы;
* жауап беруде қажет болған жағдайда тиісті құқықтық актінің нормасына сүйенуі, жауабын құқықтық норманы пайдалану арқылы негіздеуі
* сұрақ бойынша жеке өзіндік пікірінің, көзқарасының болуы

Білім алушы ағымдағы (АБ1 және АБ) және қорытынды бақылаудан (ҚБ) оң баға алған жағдайда ғана пән бойынша қорытынды баға: Қорытынды баға= **(РК1иРК2)/3х0,6+(ИЭх0,4**) Формуласы бойынша есептеледі.

Тыңдаушылардың оқу жетістіктері сандық эквиваленті бар халықаралық деңгейде қабылданған әріптік жүйеге сәйкес 100 баллдық шкала бойынша (оң бағалар «А»-дан төмен қарай «D»-ға дейін (100-50 және «қанағаттанарлықсыз» – **«FX» (25-49), «F» (0-24)** және дәстүрлі бағалау жүйесі бойынша белгіленеді. **«FX»** бағасы тек қорытынды емтихан үшін қойылады.

**«FX» (25-49) белгісіне сәйкес** «қанағаттанарлықсыз» деген баға алған жағдайда, білім алушы оқу пәні/модулі бағдарламасын қайта өтпей, осы баға алынған аралық аттестациядан кейінгі «Incomplete» кезеңінде ақылы түрде қорытынды бақылауды қайта тапсыра алады.

**«FX»** қайта тапсыру кезінде **«F» немесе «FX»** бағасын алған жағдайда білім алушы ақылы негізде оқу пәніне/модуліне қайта жазылып, оқу сабақтарының барлық түріне қатысады, бағдарламаға сәйкес оқу жоспарының барлық түрлерін орындайды және қорытынды бақылауды қайта тапсырады**.**

**«FX»** бағасымен емтиханды қайта тапсыру ақылы негізде бір рет қана рұқсат етіледі.

Егер білім алушы «Incomplete» кезеңінде **«FX»** бағасын алса немесе емтихан тапсыруға келмесе, онда ақылы негізде пән бойынша оқу сабақтарының барлық түріне қайтадан қатысады, бағдарламаға сәйкес пән бойынша оқу жұмыстарының барлық түрлерін орындайды және қорытынды бақылауды тапсырады.

**Бағалау шкаласы:**

|  |  |  |  |
| --- | --- | --- | --- |
| Әріптік жүйе бойынша баға | Сандық эквивалент | Баллдары (%-дық көрсеткіші) | Дәстүрлі жүйе бойынша баға |
| А | 4,0 | 95-100 | Өте жақсы |
| А- | 3,67 | 90-94 |
| В+ | 3,33 | 85-89 | Жақсы |
| В | 3,0 | 80-84 |
| В- | 2,67 | 75-79 |
| С+ | 2,33 | 70-74 |
| С | 2,0 | 65-69 | Қанағаттанарлық |
| С- | 1,67 | 60-64 |
| D+ | 1,33 | 55-59 |
| D- | 1,0 | 50-54 |
| FX | 0,5 | 25-49 | Қанағаттанарлықсыз |

**ҚОРЫТЫНДЫ БАҚЫЛАУҒА ШЫҒАРЫЛАТЫН ОҚУ ТАҚЫРЫПТАРЫ:**

**Тақырып 1.** Қазақ тілінің фонетикалық жүйесі:

Дауысты дыбыстардың құрамы, төл сөздердегі дауыстылар мен дифтонг дауыстылар.

Дауыс, дыбыс, үн сөздерінің мәні. Дауыссыздардың құрамы. Үн мен салдырға қатысты дауыссыздардың түрленуі.

**Тақырып 2.** Ықпал және оның түрлері. Ықпалға қатысты ережеден тыс құбылыстар. Буын және буын түрлеріне тән дәстүрлі қағидалар. Буын түрлерінің сөз құрамындағы орны.

**Тақырып 3.** Тасымал, сөздерді тасымалдау ережесі. Тасымал ережесіне қайшы қолданыстар.

**Тақырып** 4. Лексика. Қазақ тілінің сөздік құрамы. Сөздердің мағыналық түрленуі. Сөздердің тура және ауыспалы мағынасы. Антонимдік, синонимдік, омонимдік мағыналар. Көп мағыналық пен ауыспалы мағыналарға ортақ белгілер.

**Тақырып 5.** Негізгі ойды түсіндіру тәсілдері. Тілдік бағдар: Лексика: Сөздердің құрылымдық түрленуі. Түбір сөз бен туынды түбір

**Тақырып 6.** Қос сөздер мен біріккен сөздер. Олардың жасалу жолдары. Тіркес сөздердің құрамдық сыңарлары. Қысқарған сөздердің жаңа үлгілері. Сөздерді ықшамдаудағы шарттылық.

Сөздердің құрылымдық түрленуі мен сөзжасам құбылыстарының варианттылығы.

**Тақырып** 7. Сөздердің қолданылу аясына қарай түрленуі. Көнерген сөздер. Жаңа сөздер мен жаңа сөз қолданыстар. Сөздердің көнеру кезеңі мен қайта жаңғыру құбылыстары.

**Тақырып 8.** Диалект сөздер мен кәсіби сөздердің қолданылу аясының шектеулігі. Әртүрлі жанрдағы мәтіндерді талдау. Оқу сауаттылығына арналған мәтіндер. Әр мәтіннің соңынан берілген тест тапсырмаларын орындау.

**Тақырып 9.**  Термин сөздердің жаңа сөз қолданыстардан айырмашылығы. Терминдердің мағыналық тарылуы. Жалпы қолданыстағы сөздерге тән басты шарттар.

**Тақырып 10.**  Стиль туралы мағлұмат. Ауызекі сөйлеу стилі.Мақал мен тұрақты сөз тіркестеріне тән басты белгілер. Мақал мен қанатты сөздердің айырмашылығы. Тұрақты сөз тіркесін қолданудағы тұрақсыздық.

**Тақырып 11.** Ресми іс-қағаздар стилі.Мәтіннің жанрлық ерекшелігі.Мақал мен тұрақты сөз тіркестеріне тән басты белгілер. Мақал мен қанатты сөздердің айырмашылығы. Тұрақты сөз тіркесін қолданудағы тұрақсыздық.

**Тақырып 12.**  Публицистикалық стиль: Үндестік заңына бағынбайтын жұрнақтар. Кейбір жұрнақтардың мағыналық тұлғалануы. Ғылыми стиль:

Зат есім. Зат есімнің мағыналық, құрылымдық және құбылыстық түрленуі. Зат есімнің жалғаулары. Тәуелдік жалғау мен септік жалғаудың ортақ белгілері. Тәуелді септеудегі ережеден тыс ерекшеліктер. Зат есімнің жіктелуі. Зат есімнің жіктелуіндегі шектеулік.

Көптік жалғауы. Көптік мән тұлғасындағы зат есімдер.

Ресми іс-қағаздар стилі.Мәтіннің жанрлық ерекшелігі.

**Тақырып 13.** Морфология. Сөз таптары. Қосымша түрлері. Сөздерді таптастырудағы ұстанымдар. Сөз таптарының құрамына кірмейтін сөздер.

**Тақырып 14.**  Тілдердің морфологиялық-типологиялық топтастырылуы: Тілдердің құрылымдық ұқсастықтары мен айырмашылықтарына қарай жіктелуі.

**Тақырып 15.** Морфологияның түрлері туралы түсінік.

Емтиханның өткізілу формасы: тест арқылы алынады.

Жауап сапасының шкаласы:

Бір тестте төрт тапсырма болады. ОҚУ САУАТТЫЛЫҒЫ

**1-мәтін**Бір нәрсеге, не өнерге талпыну үшін адамға алдымен табандылық қажет, Өнер біткеннің бәріне жаратылысынан бейім адамның болуы шындыққа жанаспайды. Өлең өнері сөзбен, ал живопись (жанды жазу) өнері бояуымен құлпырады. Музыканың негізгі мақсаты - адамның эстетикалық қажетін қанағанттандыру. Бұл поэзияға да ортақ қасиет, өйткені тіл мен музыка тілі бір- бірінен етене қатысқан кезде музыканың әсерлілігі арта түседі. Бұл ғылым, яғни музыка өзінің байсалдылығынан айырылған адамды тузеуге, қызба адамды қалпына түсіруге, адамды ылғи да бір қалыпта ұстап тұруға құдіреті жетеді.

1. Мәтін мазмұнына қандай нақыл сөз сәйкес келеді?
A) Жігітке жетпіс өнер де аз
B) Еңбек ер атандырады
**C)** Өнер - таусылмас азық
D) Кең пейілдіге ас көп
E) Жолың алыс болса, атыңды қинама

2. Мәтін бойынша музыканың әсерлілігі қай кезде арта түседІ?
A) Сурет өнері мен музыка үйлескенде
**B)** Тіл мен музыка үйлескенде
C) Сәулет өнері мен музыка үйлескенде
D) Спорт пен музыка үйлескенде
E) Қол өнері мен музыка үйлескенде

**2-мәтін**Әйгілі жазушы Г.Бельгер: «Неміс тілі, қазақ тілі, орыс тілі - шабытымның үш қайнар бұлағы», - деген екен. Бүгінгі күні бірнеше тілді қатар игерген адамдар саны күн санап артуда деп әбден айтуға болады. Ондаған тілдерді қатар үйренуге қабілетті адамдарды «Полиглот» деп атайды. Орыс жазушысы А.П.Чеховтың «Бірер тіл білмеген адам өзін құжатсыз жандай сезінеді» деген қанатты сөзі бар. Көп тіл игергісі келетіндерге бірнеше кеңес:

1) Үзбей жаттығу. Атақты неміс археологы Генрих Шлиман үнемі жаттығуының арқасында күніне прозалық мәтіннің жиырма бетін жаттап алуға қолы жеткен. Ол орыс тілін 6 апта ішінде үйренген.

2) Алдымен негізгі тілдерді, ал содан кейін сол тілдерге жақын тілдерді үйрену қажет екен. Әрине, адам көбірек тіл білсе, жаңа тілді игеру де жеңіл болады.
3) Ең бастысы - қорықпау керек. Тілді үйрене жүріп, өз ойыңызды сол тілде түсіндіруге тырысу керек. Үйреніп жүрген тілде сұрақ қоя отырып, тіл білетін және өзіңізге көмек көрсете алатын адаммен барынша көбірек сөйлесіңіз.

4) Музыканы көбірек тыңдап, есту қабілетіңізді дамыта беріңіз. Өйткені ол - шетел тілін үйренуде жақсы көмекші.

Олай болса, достар, полиглот болғыларың келсе, тек алға ұмтылыңдар! Антик философтарының «тілді бесіктегі деміңнен соңғы деміңе дейін үйренсең де аз» дегенін ұмытпайық!

3. Қандай мақал-мәтел берілген мәтіннің мазмұнын ашып тұр?
**A)** Жеті жұрттың тілін біл, жеті түрлі білім біл.
B) Тіл тас жарады, тас жармаса, бас жарады.
C) Тіл қаруы - сөз, сөз қаруы - ой.
D) Басқа пәле - тілден.
E) Тілі тәтті жая жейді, тілі қатты таяқ жейді

4. Бірінші кеңеске сәйкес тіл үйренуге негіз болатын басты әрекет
**A)** Күн сайынғы жаттығу
B) Музыка тыңдау
C) Тілдердің ұқсастығы
D) Қорқынышты жеңе білу
E) Адамның жеке қабілеті

5. «Полиглот» деп кімдерді айтамыз?
A) Өлең оқу мәнері жақсы адамдарды
**B)** Он шақты тіл меңгергендерді
C) Жазушылық қабілеті бар адамдарды
D) Екі тілді меңгерген адамдарды
E) Музыкалық қабілеті жоғары адамдарды

6.Сөйлемнен сан есімді тап,сан есімнің қай түріне жатады?

 *Атақты неміс археологы Генрих Шлиман үнемі жаттығуының арқасында күніне прозалық мәтіннің жиырма бетін жаттап алуға қолы жеткен. Ол орыс тілін 6 апта ішінде үйренген.*

A)20,6-реттік сан есім

B) 20,6-жинақтық сан есім

C) 20,6-бөлшектік сан есім
**D)** 20,6-есептік сан есім

E) 20,6-топтау сан есім

**3-мәтін**
I. Аршат Оразовты біраздан бері білемін. Өзімен-өзі жүретін қара торы, тұйық, нұр жүзді, жас жігітті бір көргенде бұйығы ма деп қаласың. Сөйтсек, ол бойында үлкен сыр жатқан жігіт болып шықты. Кезінде біраз елдің құлағына ілінген Актөбе облысынан шыққан вундеркинд бала осы екен. Оның кейінгі тағдыры қалай болғанын өзінен сұрап көрелік.
- Мен Ақтөбенің Ойыл ауданындағы Сарыбие ауылында тудым. Алдымен, менің зеректігімді, үйренуге талпынысымды көрген атам 2-3 жасымда әріптерді үйретпек болса, мен бәрін де бірден қағып алыппын. Содан төрт жасымда кез келген кітапты зуылдатып оқи бастаған екенмін. Оны өзім білмеймін, кейін айтқан әңгімелерден естідім. Менің әкем - атамның үлкені. Атамның өзі майдангер еді, үлкен немересі болған соң мені бауырына басып, еркелетіп өсірді. Бетімнен қақпай, талап еткен нәрсемнің бәрін де орындай беріпті.
II. Бірде мектепті тексеруге облыстық оқу бөлімінен адамдар келеді. Мектепте жүмыс істейтін көршіміз мен туралы айтады. Олар қызығушылык танытып, мені алдырады. Тексерушілер менің кітап оқи алатыныма шүбә келтіреді, бірақ «Бозінгеннің» кез келген жерін зуылдатып оқып бергенімде, шалқаларынан түсе жаздайды. Бәрі де мүғалімдер емес пе, есеп шығартып, баска «білігімді» де тексереді. Сөйтіп, қатты таң қалып, мені қаладағы Мақсат Құсайынов атындағы дарынды балалар мектеп-интернатына алдырмақ болып шешеді.
1-сыныптың 4-тоқсанына ғана келдім. Төртінші тоқсанда оқып жүргенде зерігіп, басқа шаруалармен айнапысып кететінмін, өйткені маған оқу өте оңай болды. Келесі жылы 2-сыныпқа барған едім, бұл жерде де маған сабақ өте жеңіл болып, еш нәрсеге қызықпай, тыңдамай отыратынмын. Сондықтан, мектептің педагогикалық кеңесі мені бірден 3-сыныпқа ауыстырды.
III. Сөйтіп, алты жасымнан 3-сыныпта оқи бастадым. Бұл да маған аса қиындық тудырған жок.
- Өзіңнен үлкен балалармен оқу қиын болған жоқ па?
- Әрине, өзіндік қиындықтары болды. Мәселен, олардың оп-оңай білетін кейбір дүниелерін мен ұға алмай тұрып қалатын кездерім жиі болатын. Оның үстіне бәрі де менен үлкен, бәрі де менен күшті. Ал бала болған соң алысып- жұлысып ойнамай қоймайсың, сондайда бәрі де маган әлімжеттік жасап кететін. Біраз уақыттан кейін менің әке-шешем де қалаға көшіп келді.

- Айтқандай, олар мамандықтары бар, оқыған жандар ма еді?
IV. - Жоқ, екеуі де карапайым жұмысшылар. Әкем темір жолға орналасты, ал шешем бір асханаға жұмысқа кірді. Жергілікті билік вундеркинд баланың ата-анасы деп менен басқа үш баласы барларға бермей, отбасымыз шағын бізге бес бөлмелі үй бермек болды. Әкем қарсы болып, кейін үш бөлмелі пәтер алдық.

1991 жылы №32 қазақ мектеп-гимназиясына ауыстым. Мұнда бізді профильдерге бөлді, мен химия-биологияны ұнаттым. Сол жылы Қазақстандағы соңғылардың бірі болып Бүкілодақтық пионерлер лагері «Артекке» де барьш, бір ай оқып келдім. Ондағылар 10 жасар баланың жетіншіге қалай өткеніне ұзақ уақыт сенбеді. Артектегі оқу орысша, соған қарамай мен жақсы оқып кеттім. Сонымен бірге спортгық жарыстардан бірнеше грамота, мақтау қағаздар алып қайттым.

7. Мәтін мазмұныны сай келмейтін сөйлемді көрсетіңіз

A) Бетімнен қақпай, талап еткен нәрсемнің бәрін де орындай беріпті.

**B)** Отбасымыз шағын болса да бес бөлмелі пәтерге көшіп келдік.

C) Бәрі де мұғалімдер емес пе, есеп шығартып, басқа «білігімді» де тексереді.

D) Спорттық жарыстардан бірнеше грамота, мақтау қағаздар алып қайттым.

E) Қонақтар қызығушылық танытып, мені алдырады.

8. Баланың ерекше қасиетін алғаш таныған кім?

1. Әкесі
2. Мұғалім
3. Атасы
4. Мектеп басшысы
5. Көршісі

9. Мәтін мазмұнының реттілігін анықтаңыз.
1. Қаладан келген қонақтар.
2. Бүкілодақтық пионер лагері.
3. Үшінші сынып оқушысы.
4. Нұр жүзді жігіт.
5. Дарынды баланың әке-шешесі.

A) 1,3,5, 2,4
**B)** 4, 1,3, 5, 2
C) 3,5, 2,4,1
D) 5, 2,4, 1,3
E) 2, 4, 1,3,5
10. «Кезінде біраз елдің құлағына ілінген» деп автор нені айтқысы келіп отыр?

A) Атаққұмарлығын
B) Мақтаншақтығын
**C)** Танымалдығын
D) Жүрек жұтқандығын
E) Қарапайымдылығын
11. Мәтіндегі басты кейіпкер өзінің сүйікті пәнін таңдағаны туралы қай бөлімде айтады?

A) II
B) І
**C)** V
D) III
E) IV12. Сөйлемнен зат есімнің жалқы түрін табыңыз

Тексерушілер менің кітап оқи алатыныма шүбә келтіреді, бірақ «Бозінгеннің» кез келген жерін зуылдатып оқып бергенімде, шалқаларынан түсе жаздайды.
A)Тексерушілер

B) менің

**C)** Бозінген

D) кітап

E) шалқаларынан түсе жаздайды

**4- Мәтін**

1. Ұрыс сәрсенбі күні таң ата басталды. Абылай да, Ценан-Доржи да елшілер арқылы уәделескен мезгілдерінде өз әскерлеріне «Аттан!» деп бұйрық берді. Көлденеңі он шақырымдай жазық далада қан төгіс қырғын тез-ақ қызып кетті. Алып майданның екі жақ шетіндегі Сырымбет пен Батыр Баян бастаған қазақ әскері қиын да болса алға қарай жылжып бара жатқаны сезіледі. Тек екі жақтың екі бас қолбасшысы тұрған майданның орта шебі мызғыған жоқ. Тағы:
2. -\* Аттан! Аттан! - деген ұран шықты. Сол сағатта-ақ Сеңгірбай, Сағымбай, Қанай бастаган сұлтанның мың жігіті зеңбірек оғы жетпейтін қалың жыңғылды сайдан шыға сала Цеван-Доржидың тұрған төбесіне қарай лап қойған. Бірақ бір шақырымдай шапқан кезде кенет гүрсілдей жөнелген зеңбіректерден жауған жойқын оқтар дәл аттарыныц маңдай алдынан кеп гүрс- гүрс жарылған. Алдыңғы шептегі жүз қаралы ер жүрек жігіттер ат-матымен омақаса жер қауып, заматта арттарында келе жатқан жауынгерлерге бөгет болды. Амал жоқ, лапылдап келе жатқан қалың қол еріксіз кейін шегінді. Абылай бұйрығымен жігіттер тағы шапқан. Бұл жолы да жүзге таяуы қаза тауып, қалғаны кейін серпілді. Зеңбіректі Цеван-Доржиды бұлай ала алмайтынын білген Абылай, енді шабуыл шебін басқаша қүрды. Зеңбіректерге тікелей шаппай, оны ат тағасындай қоршап, жан-жағынан анталауды бұйырды. Бірақ үш рет шабуылға шығып, ең батыр деген үш жүзге тарта ер жігіттерінен айрылған әскер не істерін білмей, тағы дағдарып қалды. Бұған Абылай:
3. - Япырмай, осыншама, қазақтан жауға шабар бір еркек кіндікті тумаған ба? - деді қатты дауыстап. - Қайсың барсың? Осы кезде топ ішінен «Абылай!» деген дауыс шықты. Бүл ұран салған Абылайдың он жеті жасар баласы Жанай еді. Ол тебініп қап, зеңбіректерге қарай атой салды. Бірақ бұдан бұрын гүрсілдеген тажалдардан әбден үркіп қалған астындағы басы қатты кертөбел, бала жігітті жау шебіне емес, бір бүйірдегі жиде тоғайына қарай ала жөнелді. Жұрт тағы тына қалды. Дәл осы кезде, Абылайдың зеңбіректерді қоршаған жігітгерінің оң жақ тұсынан Цеван-Доржи түрған төбеге қарай, басында үкілі камшат бөркі бар, ақбоз атты бір қыз бала «Қабанбай! Қабанбай!» деп ұран тастан, суырыльш шыға берді. Ақбоз ат көсіле сермеп келеді. Қыздың қолында не сойыл, не найза жоқ, бар болғаны тобылғы сапты қамшы. Осынау қарусыз қыздың ерлігін көрген қызба қалың топ, енді шыдай алмады, лап қойды.
4. - Абылай! - Атығай! - Ақжол! - Қарақожа! - Қабанбай! - Абылай! Абылай! «Қабанбай» аты аталған тұстағы Найман жігіттері гуілдей шапқан топтың алдарында келеді. Зеңбіректер ортадағы топтың алдыңғы қатарына ғана оқтарын жіберіп үлгерді. Бірақ екі бүйірдегі сойылгерлер сапы тез-ақ жетіп қалды. Ар жағындағы жоңғар атты әскері келіп үлгергенше, түйелі зеңбіректерді түйе-мүйесімен таптап кетті. Ақ болат сауыты жарқылдап, Жалынқұйрығын көсілте Абылайдың өзі де шапты. Төбе басындағы қонтайшы көк шатырын жинай бастады. Сөйткенше болған жоқ, Жоңғардың шаян құйрықты сары жібек жалауы шығысқа қарай шегіне берді...
5. Осылай жоңғар мен қазақ арасындагы қанды айқастардың жаңа белесі ашылды. Бұл казақ елінің жоңғар қонтайшыларын мүлдем жеңіп, атамекен жерінен қуудын ең алғашқы айқасы еді. Абылай өз шатырына келгеннен кейін, бағанағы қалмақ зеңбіректеріне жападан-жалғыз карсы шауып, бүгінгі жеңіске жол салған қызды іздетті. Бұл Қабанбай батыр мен қазақтың батыр қызы Гауһардан туған жас Назым екен. Бүлдіршіндей жас қыздың осыншама ерлік көрсеткеніне риза болтан Абылай, беліндегі сом алтыннан соғылған жаңа белбеуін шешіп берді. Абылай басқарған осы соғыс екі айға созылды.

13. Автор қазақ халқының ержүректілігін қалай жеткізгісі келді?
A) Қабанбай әрекеті арқылы
**B)** Қыз әрекеті арқылы
C) Батыр Баян әрекеті аркылы
D) Қанай әрекеті арқылы
E) Қолбасылар әрекеті арқылы

14. Абылай неге жауынгерлеріне ренжіді?
A) Әскерлері соғыс алаңынан қорықты
**B)** Жауынгерлері алға жылжи алмады
C) Шабуылды жаңаша жоспарламады
D) Әскерлер бас амандығын ойлады
E) Қан төгіс қырғын қыза түсті

15. Мәтіннің төртінші азатжолының түйіні
A) Жаудың шабуылға шығуы
B) Жау шебінің мықтылыты
**C)** Жаудың жеңілісі
D) Хан сыйлығы
E) Жау зеңбірегінің жеңісі

16. Абылай неге қызға белбеуін сыйға тартты?
**A)** Ерлігіне риза болғандықтан
B) Шыққан тегіне риза болғандықтан
C) Шабандоздығына риза болғандықтан
D) Қыздың жастығына сүйсінгендіктен
E) Қабанбайдың қызы болғандықтан

17. Ақбоз атты қыздың ұраны
A) «Абылай!»
B) «Ағытай!»
C) «Қарақожа!»
D) «Ақжол!»
**E)** «Қабанбай!»

18. Неліктен қазақ жауынгерлері тығырыққа тірелді?
A) Қалмақтың қаруы басым болды
B) Қорғандары болмады
C) Дұрыс ұйымдаса алмады
D) Қолбасшылары болмады
E) Аттары шабан болды
Дұрыс жауабы:A

19. Мәтіндегі негізгі ой қандай?
**A)** Қазақ батырларының ерлігін дәріптеу
B) Соғыс әдістерін үйрету
C) Қазақ батырларын таныстыру
D) Жоңғардың соғыс күшін суреттеу
E) Қазақ пен жоңғар арасындағы соғысты дәріптеу

20.Мәтіннің екінші азатжолынан еліктеу сөзді табыңыз

**A)** гүрс-гүрс

B) ат-матымен

C) жан-жағынан

D) Цеван-Доржиды

E) үш жүзге тарта

**02-нұсқа**

 **І Бөлім**

Мен Бердібек Соқпақбаевты ерте таныдым. «Балдырған» журналы ашылып, екеуміз де сол журналға әдеби қызметкер болып орналастық. Бекең ол кезде Мәскеудегі Жоғары Әдеби курсты бітіріп, жақында ғана елге оралған. Жай ғана оралған жоқ. Республиканың республика емес, колония екенін ұғып келді. Сол жылдары Ташкентте Азия және Африка жазушыларының халықаралық конференциясы өтті. Міне, осы конференцияға Нұрсұлтан Әлімқұлов деген ақын екеуі «Бізді арнайы шақырыңыздар! Біздің айтатын уәжіміз бар. Біз отарланған елде өмір сүріп жатырмыз...» деп телеграмма беріп, біздің саққұлақтарды біраз састырған.

Ол заман үшін мұның өзі барып тұрған ерлік болатын. Жай ғана ерлік емес, көзсіз ерлік! Ол кәдімгі қан қақсаған сорлы әдебиеттің ышқына шыққан жан дауысы еді. Осыдан ширек ғасыр өткен соң Бердібек ағамыз ойда жоқта опат болды. Оны қала сыртындағы саяжайында асылып тұрған жерінде арқаннан суырып алды. Бұл, әрине, жұмбақ жағдай.

Қазақ Кеңестік Социалистік Республикасының қырық жылдық ұлы тойында ғой деймін, ұмытпасам, Балтық жағалауынан келген бір делегация жетекшісі өзінің құттықтау сөзінде небары екі-үш қазақ жазушысының атын атап өтті. Соның бірі – Мұхтар Әуезов болса, екіншісі – Бердібек Соқпақбаев еді.

**ІІ Бөлім**

Мен Бердібек Соқпақбаевпен «Балдырған» журналының редакциясында бірге жұмыс істедім.

«Өлгендер қайтып келмейді» романынан кейін Бекең біраз уақыт үнсіз қалды. Анда-санда жолыққанда жылы ұшырасып, құшақтап көрісеміз.

– Беке, не жазып жүрсіз? – деп сұраймын.

– Не жазушы ем? Түк те жазып жүргем жоқ. Менен маскүнемдер жақсы! Олар ең болмағанда бастарын жазады. Жазбайын демеймін, әрине! Жазғым-ақ келеді. Бірақ ақиқатты айттырмайды. Өтірікті жазғым келмейді! – дейді ол бір жағынан әзілдеп, бір жағынан мұңайып.

– Жазушы болып жаратылғаннан кейін әйтеуір бірдеңе жазуымыз керек қой! Жазушы жазбай жүре ала ма?! Жүре алады! Қиын! Бірақ амал жоқ!

 Бірақ Азия-Африка жазушыларының Ташкентте өткен конференциясынан кейін кәдімгідей қорқып қалды. Өйткені ол содан кейін КГБ қадағалауына тап болды. Ресей жазушылары жасырын жазған дүниелерін шетелдерге шығарып, жариялап жатты. Бекең оны жақсы біледі. Ондай мүмкіндікті ойламады дейсіз бе?! Ойлады, құдай біледі.

Бастыруды мақсат етпесе, жазып бітіруді мақсат етті. Жаз күндерін көбіне-көп саяжайда өткізетін. Сол көлденең көзден аулақта тек арамшөп отап жатты дейсіз бе? Бірақ айналдырған жау алмай қоймайды деген.

Бекеңнің, әсіресе қолжазбасының соңына түскен тыңшылар түбіне жетіп тынғанға ұқсайды. Егер менің осы болжамым рас болса, онда ол қолжазба құрыды! Бұдан артық қандай қасірет болуы мүмкін!.. Өмірінің соңғы күндерінде Бердібек ағамыз көп нәрседен түңіле бастаған-ды. Төніп қалған қара бұлтты қатты сезінген болу керек!

**(Қадыр Мырза Әлі)**

1. Мәтіннің бөлімдеріне лайық тақырыпты таңдаңыз.

А. І бөлім: Б.Соқпақбаев туралы. ІІ бөлім: Соқпақбаевтың өмірі

В. І бөлім: Б. Соқпақбаевтың ерлігі. ІІ бөлім: Б.Соқпақбаев туралы

С. І бөлім: Б.Соқпақбаев жазушы. ІІ бөлім: Соқпақбаевтың қолжазбасы

D. І бөлім: Б.Соқпақбаевтың уәжі. ІІ бөлім: Соқпақбаевтың шығармашылығы

Е. І бөлім: Бердібек жайлы сыр. ІІ бөлім: Б.Соқпақбаевтың өмірінің соңғы сәті

2. Бердібек не себепті қорықты?

А. Азия-Африка жазушыларының конференциясынан

В. Ташкентте өткен жазушылардың конференциясынан

С. КГБ-ының қадағалауына тап болғандықтан

D. Б.Соқпақбаев ақиқатты ашық жазудан қорықты

Е. Азия-Африка жазушыларының Ташкентте өткен конференциясынан

3. «Біз отарланған елде өмір сүріп жатырмыз...»,– деп жазушы қай елді айтып тұр?

А. КСРО мемлекетін

В. Қазақ мемлекетін

С. Қазақстан Республикасын

D. Республиканың колонияларын

Е. Қазақ Кеңестік Социалистік Республикасын

4. Ауыспалы мағынада тұрған сөзді табыңыз.

А. Жасырын жазған

В. Өмірінің соңғы күндері

С. Төніп қалған қара бұлт

D. Арамшөп отап жатты

Е. Әдеби қызметкер болып

5. Субстантивтенген сөзді көрсетіңіз.

А. Жазушылар

В. Қолжазба

С. Балдырған

D. Конференция

Е. Өлгендер

**Дүние қалай етсең табылады?**

Француз жұртының бір білімді адамы жазады:

І. – 1791 жылда, өзім университет деген үлкен школда оқып жүрген жігіт күнімде, әр жеті сайын Версаль қаласындағы шешеме жаяу барып-қайтып тұрушы едім. Сонда әрдайым жолымда бір Антон деген тіленші отырып, қайыр сұрап алып жүруші еді. Бір күні тағы сол жолмен келе жатып, бір орта бойлы арықтау кісіге ұшырасып, жөніміз бір болған соң бірге келе жатқанымызда, әдетше манағы Антон алдымыздан шығып қайыр сұрады. Қасымдағы кісі тоқтап, Антонның бетіне қарап тұрды да айтты:

* Сен қарауға еп-есті кісі секілді көрінесің және жұмыс істеуге де қуатың да бардай көрінеді. Сөйтіп тұрып мұндай жаман іспен өзіңді кемшілікке салып жүрсің. Бай болғың келсе, мен саған ақыл айтайын: мен өзім де сендей кедей едім, бірақ сендей тіленшілік қылғаным жоқ. Елден, қала-қаладан қыдырып жүріп, әуелі салам арасынан, не болмаса жай кісілерден ескі шүберек сұрап жиып жүрдім. Ол шүберектерді апарып қағаз жасайтын фабриктерге сатып, сонымен азды-көпті ақша болған соң, бір есек, бір арба алдым. Мұнан соң әуелі аздап, бара-бара көбірек, әр үйден ескі-құсқы, тұтынуға жарамайтын шүберектерді сатып алып, арбамен жүріп сауда ете бастадым.

 ІІ. Осындай іспен жеті жылда он мың франк ақша тауып, енді бір қағаз фабрикасына кірістім. Жасым жас, ісіме нық, жинақты және еріншектікті білмегеннен соң, осы күнде екі әйдік тас жұртым бар. Фабрикамды балама бердім, үмітім бар, балам да аштық көре қалмас деген. Себебі баламды да жасынан бос жүруге, еріншектікке, қиналмай мал табуға үйретпедім. Осы айтқанымша машақаттанудан қашпасаң, сен де бай боласың, Антон, – деді де, жөніне жүріп кетті.

ІІІ. Антон бұл сөздерді есіткен соң, терең ойға қалып, қайыр сұрауын да ұмытып тұрып қалды.

ІҮ. 1815 жылы Брюссель деген қаладан өтіп бара жатып, бір кітап сататын үлкен дүкенге кірдім. Дүкеннің ішінде бірнеше приказчиктерге олай-бұлай етіңіз деп, бұйырып тұрған бір купецтің кескіні көңіліме реуішті көрінді. Сөйтіп тұрғанымда әлгі кісі мені көріп, бетіме қарап тұрды-тұрды да, қасыма келіп айтты:

* Айып етпесеңіз, сұраймын, мұнан жиырма бес жыл бұрын сіз оқу оқып жүріп, жұма сайын Версальдегі үйіңізге барып жүрген жеріңіз бар ма еді.

Ү. Сонда ойыма түсіп, таңғалып:

* Сен Антонбысың? – дедім.
* Рас, – деді Антон, – мен сондағы көрген тіленші Антоныңыздың өзімін. Сол жүргеніңіздегі бір күн қасыңызда бірге жолыққан кісінің айтқандары көңіліме кіріп кетіп, тіленшілікті тастап. Жұмысқа кірістім. Ісіме нық, малыма күтімді болдым. Ақырында сол кісінің айтқаны келіп, мінеки, осы зор дүкеннің иесі болдым, – деді. (Ы.Алтынсарин)

1. Мәтін қандай мәнерде жазылған?

А. Сипаттау

В. Суреттеу

С. Баяндау

D. Ойтолғау

 Е. Пайымдау

2. Антон қалай байыды?

А. Бай адамның арқасында

В. Жолаушының көмегімен

С. Шүберектер сатып жүріп

D. Аянбай еңбек ету арқылы

 Е. Тіленшіліктен көп мал тауып

3. Мәтіннің қай бөлімдерінде ақпараттық сәйкессіздік бар?

А. І мен ІҮ

В. ІІ мен Ү

С. І мен ІІІ

D. ІІІ пен ІҮ

 Е. ІІ және Ү

4. Жіктік жалғаулы сөзді табыңыз.

А. Болғың келсе

В. Антонбысың

С. Айтқандары

D. Дүкеннің иесі

 Е. Сатып алып

5. «Реуішті» сөзінің мағынасын анқытаңыз.

А. Реңді

В. Шырайлы

С. Сенімді

D. Секілді

 Е. Бейтаныс

**Қос қолымен қылыштасқан Ораз Мұхаммед сұлтан**

Қазақ ханы Тәуекелдің немере інісі Ораз Мұхаммед сұлтан 16 жасынан бастап Ресей патшасының қоластында аманатта болып, қалған бар ғұмырын сонда өткізді. Мықты қолбасшы болғандықтан орыс патшасы оны еліне жібергісі келмеген.

Сейтек, Ораз Мұхаммед және Қадырғали – үшеуі қаршыға салып жүргенде орыс әскербасы Данила Чулковтан елшілер келіп, сұлтандарды қамалға шақыртады. Салтанатты ас үстінде патша адамдары барлық ережені бұзып, қонақтарды тұтқындайды. Қолға түскен Ораз Мұхаммед Мәскеуге жөнелтіледі.

Ораз Мұхаммед 1590 жылы ол орыс-швед соғысында, Ям, Ивангород, Нарва қалалардың түбіндегі ұрыстарда жанқиярлық ерлік көрсетті.

Ораз Мұхаммед ештеңеден қаймықпайтын ержүрек, ұрыс тәсілдерін мейілінше терең меңгерген, Ресейдің ішкі және сыртқы саясатын жақсы білетін қолбасшы болды. Деректерде оның екі қолымен бірдей шапшаң қылыштасатын өнері туралы айтылады. Ораз Мұхаммедтің шебер қылыштасатынын білетін патша сарайындағылар онымен жекпе-жекке шығуға дәттері бармаған.  Ол 1598 жылғы орыстардың Қырым хандығына қарсы жорығына да қатысып жанқиярлық ерлік көрсетеді.

1594 жылы Тәуекел хан патшадан інісі Ораз Мұхаммедті босатуын сұрап, оның қайтарымы ретінде Бұқар ханы ІІ Абдоллаға қарсы күресте көмек беретінін жеткізеді.

Қазақ жағы талаптарды орындаса да, патшалық Ресей жағы Ораз Мұхаммедті еліне қайтармады. Оның бүкіл өмірі жат елде өтті. Ханзада туған еліне деген сағынышын өз хаттарында жеткізеді. Ағасы Тәуекелге жазған бір хатында: «Мен биік ағаштан алысқа барып құлаған жалғыз жапырақ секілдімін» деп жазады ол.

Қазақ сұлтаны Оразмұ­хамедті (Ораз Мұхаммед) келіссөз жүргізген болып, алдап тұтқынға алуы Ресейдің Қазақ хандығын өзіне бағындырудың бір амалы ретінде қарас­тыруы­ның мысалы болып табылады. 1594 жылы Тәуе­­кел ханның Ораз­мұ­хамедті тұтқыннан босату, әскери одақ құру, сол кезде Сібір хандығымен соғысып жатқаннан кейін қару-жарақпен көмек беру жөніндегі өтінішімен барған Құлмұхамед баста­ған елшілік сапарынан еш­теңе шықпайды. Себебі, Оразмұхамедті босатудың басты шарты ретінде орыс патшасы Борис Годунов Қазақ хандығының Ресей бодандығын қабылдауын алға тартады. Орыс тарих­на­масында бодандық мә­се­лесінің Тәуекел хан тара­­пынан көтерілуін екі ел арасындағы «ұлы достықтың» бастауында тұрған оқиға ретінде сипат­таудың ешбір қисыны жоқ.

 Бұл қазақ ханының өз туысы Оразмұхамедті босатып алуға ұмтылған жай айласы ғана болатын. Ресей қазақтарды Сібір хандығы мен Бұхара хан­дығына қар­сы бағыт­тауға, осы арқ­ылы олардың үшеуін де әлсіретіп, өзіне тәуелділікке түсіруді мақсат тұтады. Қазақтарға қару-жа­рақ та бермейді. Қайта орыс патшасы қазақ ханы Тәуекелден өз ұлын ама­натқа жіберуді сұрайды. Бұл жағдай хандықтың орыс сюзеренитетін қабылдауы дегенді білдіретін еді. Онымен қоймай, Тәуекел хан Бұхара хандығы мен Сібір хандығына шабуыл жасап, оларды орыс патшасының құзырына қаратса ғана, қару-жарақпен көмектесетінін айтады. (Ж.Дәдебаев)

1. Оразмұхамедті орыс патшасының аманатқа ұстауының себебін көрсетіңіз.

А. Ораз Мұхамед мықты қолбасшы болғандықтан

В. Екі ел арасындағы «ұлы достықтың» басталуы

С. Ораз Мұхаммедтің шебер қылыштасатынын білгендіктен

D. Хандықтың орыс сюзеренитетін қабылдауы үшін

 Е. Қазақ хандығының Ресей бодандығын қабылдауын

2. Өзін «жалғыз жапыраққа» теңеп хат жазған кім?

А. Ораз Мұхамед сұлтан

В. Тәуекел хан

С. Құлмұхамед елші

D. Данила әскербасы

Е. Қадырғали ханзада

3. Мәтіннің мазмұнына сай келетін нақыл сөзбен қорытындылаңыз.

А. Туған жерге туың тік

В. Отансыз адам – ормансыз бұлбұл

С. Ер жігіт елі үшін туады, елі үшін өледі

D. Отан отбасынан басталады

Е. Ер жігіттің мойнында қыл арқан шірімес

4. Күрделі сөді көрсетіңіз.

А. Тәуелділік

В. Сюзеренитет

С. Жанқиярлық

D. Қайтарым

Е. Тарих­на­ма

5. Ілгерінді ықпалды табыңыз

А. Бұқара ханы

В. Көмек беру

С. Қазақ хандығы

D. Орыс патшасы

Е. Елшілік сапары

**Күлтегін жазуы – ежелгі түркі жазба ескерткіші**

 [Моңғолиядағы](https://kk.wikipedia.org/wiki/%D0%9C%D0%BE%D2%A3%D2%93%D0%BE%D0%BB%D0%B8%D1%8F) Қарабаласаған қаласының қираған орнынан солтүстікке қарай 40 км жерге, [Орхон өзені](https://kk.wikipedia.org/w/index.php?title=%D0%9E%D1%80%D1%85%D0%BE%D0%BD_%D3%A9%D0%B7%D0%B5%D0%BD%D1%96&action=edit&redlink=1" \o "Орхон өзені (мұндай бет жоқ)) бойындағы Эрдени Цзу монастырының (ҮІІІ ғасыр) жанына орнатылған. Ескерткіштің биіктігі 3,15 м., ені 1,34, қалыңдығы 0,41 м. Тас бағана бес бұрышты қалқан тәрізді, қырларында айдаһардың суреттері мен қаған таңбалары бейнеленген. Күлтегін ескерткіші туралы алғашқы мәліметтер ХІХ ғасырдағы батыс зерттеушілерінің еңбектерінде жариялана бастады. Екі құлпытастағы құпия жазуларды түркітанушылар көпке дейін оқи алмай келді. Ғалымдар арасында тастағы белгісіз жазуларды көне кельт, гот, грек, славян, Скандинавия, финн, тіпті моңғол немесе қалмақ жазулары деген тұжырымдар болды. [1893](https://kk.wikipedia.org/wiki/1893%22%20%5Co%20%221893) жылы 25 қарашада Дания ғылым академиясының мәжілісінде В.Томсен Орхон жазба жәдігерлерін оқудың кілтін тапқандығын әрі оның көне түркі тілінде жазылғандығын, алдымен оқыған сөздері «тәңірі» және «түрік» деген сөздер екенін жариялады. Содан кейін академигі В.В.Радлов мәтінді тәржімалады. Осы зерттеулерден кейін құлпытастарға қашалған жазулар Күлтегін батырдың ерлік істері туралы қаhармандық дастан екендігі белгілі болды. В.[Радлов](https://kk.wikipedia.org/wiki/%D0%A0%D0%B0%D0%B4%D0%BB%D0%BE%D0%B2%22%20%5Co%20%22%D0%A0%D0%B0%D0%B4%D0%BB%D0%BE%D0%B2), С.Е.Малов, қазақ ғалымдары С.Аманжолов, Ғ.Айдаров, Қ.Өмірәлиев, т.б. түркітанушылар Орхон жазба жәдігерлерінің түркі тіліндегі мәтінін оқып, оны тілдік, әдеби, тарихи тұрғыдан зерттеді. И.В.Стеблева Орхон жазбаларын тұңғыш рет көркем туынды, поэзиялық шығарма ретінде қарастырса, оның қазақ әдебиетіне ықпалын алғаш рет М.Жолдасбеков ғылыми тұрғыдан негіздеді. Күлтегін қабіріне қойылған екі ескерткіштің бірі ғылымда «кіші жазу», ал екіншісі «үлкен жазу» деп аталып кеткен. Бұлардың әрқайсысын түркі елінің даңқты әскери қолбасшысы Күлтегіннің жауынгерлік жорықтарын мадақтап, жырлауға арналған қаhармандық дастандар деуге болады. Күлтегін батыр жайындағы бұл екі дастанның да авторы – өз дәуірінің аса дарынды ақыны, көрнекті қоғам қайраткері [Иоллығ тегін](https://kk.wikipedia.org/w/index.php?title=%D0%98%D0%BE%D0%BB%D0%BB%D1%8B%D2%93_%D1%82%D0%B5%D0%B3%D1%96%D0%BD&action=edit&redlink=1" \o "Иоллығ тегін (мұндай бет жоқ)) (ҮІІІ ғасыр). «Күлтегін» (кіші жазу) жыры әрқайсысы өз алдына дербес әрі сюжеттік жағынан бір-бірімен тығыз байланысты сегіз топтамадан тұрады. Әрбір топтама – мазмұны жағынан бір-бір хикая. Оның бірінші топтамасы – қағанның өз халқына айтқан үндеуі; екіншісі Түрік қағандығы жерінің кеңдігін суреттейді; үшіншісі түркілердің әскери жорықтарын жыр етеді; төртіншісі көршілес табғаш халқының қастандық әрекеттері туралы әңгіме; бесіншісі табғаштармен қарым-қатынас түркілерге ажал қатерін төндіретіні жайында; алтыншысы түркі халқының көреген емес екені туралы; жетіншісі түркі халқының даңқын көкке көтерген Білге қаған жөнінде; сегізінші топтама осы ескерткіш-жырды жазуға себеп болған жайттарды баяндауға арналған.

 Ежелгі түркі поэзиясына тән дәстүр бойынша, осындай әрбір топтаманың өзі міндетті түрде мынадай үш бөліктен тұратын болған:

1. оқиғаның басталуы;
2. оқиға желісінің біртіндеп ұлғая түсуі;
3. осы топтамада айтылуға тиісті ой-пікірдің түйіні.

«[Күлтегін»](https://kk.wikipedia.org/wiki/%D0%9A%D2%AF%D0%BB%D1%82%D0%B5%D0%B3%D1%96%D0%BD%22%20%5Co%20%22%D0%9A%D2%AF%D0%BB%D1%82%D0%B5%D0%B3%D1%96%D0%BD) жырының кіші жазуындағы екінші топтаманың алғашқы үш жолы Білге қағанның түркі халқына айтқан үндеу сөзі, одан кейінгі төрт жол өлеңде Түрік қағандығы жерінің ұланғайыр кең екендігі, одан кейінгі екі жол осы топтаманың түйіні – түркі елінің жері мол, ал халқы көп екендігін баяндауға арналған. «Күлтегін» жырының үлкен жазуы көлемі жағынан 428 өлең жолынан тұрады (құлпытастағы руналық жазу бойынша есептегенде 53 қатар). Бұл жыр дербес алты хикаядан, яғни алты оқиғадан құралған. **Бірінші хикая** – түркі халқының ұлы ата-бабалары туралы; **екінші хикая** – түркілерді табғаштардың бағындырып алғаны жөнінде; **үшінші хикая** – Елтеріс қағанды сипаттауға арналған; **төртінші хикая** – Қапаған қаған туралы; **бесінші хикая** – Білге қаған жайлы; **алтыншы хикая** – Күлтегін туралы.

* 1. «Күлтегін» жырын алғаш аударған түркітанушы ғалым

А) В.Томсен

В) В.Радлов

С) А.Аманжолов

D) Ғ.Хайдаров

E) И.Стеблева

2. «Күлтегін» жырын алғаш рет көркем туынды деп таныған ғалым

А) В.Томсен

В) С.Малов

С) Қ.Өмірәлиев

D) И.Стеблева

E) М.Жолдасбеков

3. «Күлтегін» туралы дастандардың қайсысы алты хикаядан құрылған?

А) кіші жазу

В) үлкен жазу

С) бірінщі топтама

D) екінші топтама

E) соңғы топтама

4. «Қаған» сөзі ... сөзге жатады.

А) неологизм

В) ескі

С) тарихи

D) жаргон

E) синоним

5. Кірме сөзді көрсетіңіз.

А) Радлов

В) Қаған

С) Қаһарман

D) Күлтегін

E) Шағатай

**ҰСЫНЫЛАТЫН ӘДЕБИЕТТЕР:**

**Әдебиеттер тізімі:**

Негізгі:

1.Исаев С.М, Қазақ тілі, Алматы - 2007

2.Сауранбаев Н, Қазақ тілі, Алматы - 2000

3.Салқынбай А, Қазіргі қазақ тілі, Алматы -2003

4.Ысқақов А, Қазіргі қазақ тілі, Алматы- 1995

5.Сағындықұлы Б, Қазіргі қазақ тілі. Лексикология, Алматы-2003

6.Жүнісбек Ә, Қазақ фонетикасы, Алматы- 2009

7.Қазақ грамматикасы, Астана -2002

8.Оралбай Н, Қазақ тілінің морфологиясы, Алматы - 2006

9.Ғабитханұлы Қ, Қазақ тіл (оқу құралы), Алматы -2005

10.Ибрагимов Қ,Қазақ тілі (талапкерлерге арналған оқу құралы), Алматы -2015

Қосымша:

1.Жұбанов Қ.,Қазақ тілі жөніндегі зерттеулер, Алматы - 2010

2.Байтұрсынұлы А.,Тіл тағлымы, Алматы - 1992

3.Байтұрсынұлы Ақымет, Әліб- би, Алматы - 1998

4.Әдебиеттану терминдерінің сөздігі, Алматы - 1996

5.Балақаев М.,Қазақ әдеби тілі, Алматы - 1987

6.Сыздықова Р.,Қазақ әдеби тілінің тарихы, Алматы - 1984

7.Томанов М., Тіл тарихы туралы зерттеулер, Алматы - 2002

8.Х.Мұхамбет Кәрім,Диалектология мен қазақ әдеби тіл тарихы мәселелері, Алматы - 2001

9. Кеңесбаев І., Қазақ тілінің фразеологиялық сөздігі, Алматы-1971

10.Синонимдер сөздігі, Алматы - 2007

11.Орфографиялық сөздік, Алматы - 2013

12.Қазақ тілінің түсіндірме сөэдігі, Алматы - 2010

13.Оразов М., Қазіргі қазақ тіліндегі қалып етістіктер, Алматы-1980

14.Оразбаева Ф.,т.б., Қазіргі қазақ тіліне арналған жаттығулар, Алматы– 1999

15. Көркем шығармалар тізімі.

16. Р.Т. Наралиева. Оқу сауаттылығы. Алматы-2020

17. Қ.Қадырқұлов, Н.Қадырқұлова Оқу сауаттылығы: мәтіндер мен тест тапсырмалары. Алматы. Қазақ университеті, 2020